CELEX: C2007/117/22
Language: et
Date: 2007-05-26 00:00:00
Title: Kohtuasi C-138/07: Eelotsusetaotlus, mille esitas Hof van beroep te Antwerpen (Belgia) 9. märtsil 2007  — Belgia riik versus N.V. Cobelfret

26.5.2007   
            
            
               ET
            
            
               Euroopa Liidu Teataja
            
            
               C 117/14
            
         Eelotsusetaotlus, mille esitas Hof van beroep te Antwerpen (Belgia) 9. märtsil 2007 — Belgia riik versus N.V. Cobelfret
   (Kohtuasi C-138/07)
   (2007/C 117/22)
   Kohtumenetluse keel: hollandi
   Eelotsusetaotluse esitanud kohus
   Hof van beroep te Antwerpen
   Põhikohtuasja pooled
   
      Hageja: Belgia riik
   
      Kostja: N.V. Cobelfret
   Eelotsuse küsimused
   Kas nõukogu 23. juuli 1990. aasta direktiiviga 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (1) on kooskõlas lõplikku maksustatavat tulu käsitlev Belgia õigusnorm, mille kohaselt lisatakse asjaomased dividendid esmalt emaettevõtja maksubaasile ja seejärel arvestatakse saadud dividendid Belgia tulumaksukoodeksi artikli 205 lõike 2 alusel maha emaettevõtja maksubaasist (95 % ulatuses) ainult emaettevõtja maksustava tulu ulatuses; juhul, kui selline lõplikult maksustava tulu mahaarvamine toob kaasa selle, et emaettevõtja saadud dividendid maksustatakse järgneval maksustamisperioodil siis, kui sellel maksustamisperioodil, kui dividende maksti, emaettevõtja ei saanud või ei saanud piisavalt maksustatavat tulu; või vähemalt kui selle maksustamisperioodi maksude saamatajäämisest tulenevat kahju on valesti kasutatud ja seda ei saa seetõttu üle kanda saadud dividendide ulatuses, mis oleksid kahju puudumisel tänu maksude laekumisele ületanud igal juhul 95 %?
   
      (1)  EÜT L 255, lk 6; ELT eriväljaanne 09/01, lk 147.